ΚΑΝΟΝΙΣΜΟΣ ( ΕΟΚ ) αριθ . 571/91 ΤΗΣ ΕΠΙΤΡΟΠΗΣ της 8ης Μαρτίου 1991 για τροποποίηση του κανονισμού ( ΕΟΚ ) αριθ . 2677/85 για τον καθορισμό των λεπτομερειών εφαρμογής του καθεστώτος ενίσχυσης στην κατανάλωση για το ελαιόλαδο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2), και ιδίως το άρθρο 11 παράγραφος 8,

Εκτιμώντας :

ότι στον κανονισμό ( ΕΟΚ ) αριθ . 2677/85 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3251/90 ( 4 ), καθορίζονται οι λεπτομέρειες εφαρμογής του καθεστώτος ενίσχυσης στην κατανάλωση για το ελαιόλαδο -

ότι, με βάση την πείρα που αποκτήθηκε, πρέπει να προβλέπεται, για τη χορήγηση της έγκρισης στις επιχειρήσεις, επί τόπου προκαταρκτική επαλήθευση των εγκαταστάσεων και των μέσων συσκευασίας που διαθέτουν -

ότι, από την πείρα που αποκτήθηκε, αποδεικνύεται επίσης ότι είναι ανάγκη, για να αποφεύγονται ορισμένες στρεβλώσεις, οι νέες επιχειρήσεις να υπόκεινται, κατά το πρώτο έτος της δραστηριότητάς τους, σε ενισχυμένο καθεστώς ελέγχου - ότι, ωστόσο, αυτές οι ειδικές διατάξεις δεν πρέπει να εφαρμοσθούν στην Ισπανία και στην Πορτογαλία κατά τις δύο πρώτες περιόδους εφαρμογής αυτού του καθεστώτος ενίσχυσης το οποίο άρχισε να ισχύει από την 1η Δεκεμβρίου 1990 στα δύο αυτά κράτη μέλη -

ότι, για την εξασφάλιση της καλής λειτουργίας του καθεστώτος αυτού, κρίνεται αναγκαίο να βελτιωθεί ο έλεγχος των πωλήσεων της εγκεκριμένης επιχείρησης στους άμεσους καταναλωτές - ότι, προς επίτευξη του ιδίου σκοπού, πρέπει να ενισχυθούν οι έλεγχοι που πραγματοποιούνται σε κάθε επιχείρηση και να διευκρινισθεί επακριβέστερα η φύση των ελέγχων αυτών -

ότι, σε ορισμένες περιπτώσεις, για να εξασφαλισθεί η αποτελεσματικότητα των ελέγχων, είναι σκόπιμο να επεκταθούν οι επιθεωρήσεις προκειμένου να καλύπτουν και τους εμπόρους λιανικής πώλησης-

ότι, για την καλή διοικητική διαχείριση, οι ενέργειες μετάγγισης του λαδιού που παρουσιάζεται σε συσκευασίες μικρού μεγέθους πρέπει να υποβάλλονται σε αυστηρότερους όρους και να καταστούν αυστηρότερες οι κυρώσεις σε περίπτωση μη εγκεκριμένης μετάγγισης -

ότι, για την καλή διοικητική διαχείριση, πρέπει να διευκρινιστούν σαφέστερα τα καθήκοντα των επαγγελματικών οργανώσεων και να οριστούν οι κυρώσεις που πρέπει να επιβάλλονται σε περίπτωση μη τήρησης των υποχρεώσεών τους -

ότι, για να εξασφαλιστεί η βελτίωση της παρακολούθησης της εφαρμογής του καθεστώτος ενίσχυσης στα διάφορα κράτη μέλη, είναι σκόπιμο να οριστούν τα συμπληρωματικά στοιχεία που πρέπει να ανακοινώνονται περιοδικά στην Επιτροπή -

ότι το κοινό δασμολόγιο έχει αντικατασταθεί από τη νέα συνδυασμένη ονοματολογία - ότι πρέπει, κατά συνέπεια, να προσαρμοστούν τα άρθρα στα οποία γίνεται αναφορά σε προϊόντα βάσει του κοινού δασμολογίου που ίσχυε προηγουμένως -

ότι η Επιτροπή Διαχείρισης των Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο κανονισμός ( ΕΟΚ ) αριθ . 2677/85 τροποποιείται ως εξής :

1 . Στο άρθρο 2 προστίθεται το ακόλουθο εδάφιο :

"Προτού χορηγήσουν την έγκριση, οι αρμόδιες αρχές του κράτους μέλους επαληθεύουν επί τόπου τις εγκαταστάσεις και την ικανότητα συσκευασίας της επιχείρησης που έχει υποβάλει αίτηση . Στα κράτη μέλη που έχουν δημιουργήσει τον ελεγκτικό φορέα ο οποίος αναφέρεται στον κανονισμό ( ΕΟΚ ) αριθ . 2262/84, ο φορέας αυτός μπορεί να συμμετέχει στις εν λόγω επιθεωρήσεις, αν το θεωρεί αναγκαίο."

2 . Στο άρθρο 3, το στοιχείο α ) αντικαθίσταται από το ακόλουθο κείμενο :

"α ) τα αποθέματα του ελαιολάδου, κατανεμημένα ανάλογα με την καταγωγή τους και την παρουσίασή τους, που υπάρχουν κατά την ημερομηνία εγκρίσεως καθώς και στην αρχή κάθε περιόδου -"

3 . Στο άρθρο 3 προστίθενται τα ακόλουθα εδάφια :

"Στην περίπτωση κατά την οποία η επιχείρηση συσκευασίας πωλεί, άμεσα ή μέσω σημείου πώλησης το οποίο της ανήκει, ελαιόλαδο σε άμεσους καταναλωτές, πρέπει να καταχωρεί, στην καθημερινή λογιστική αποθήκη της και για κάθε παρτίδα μεγαλύτερη από 20 λίτρα, τις ενδείξεις σχετικά με την ποσότητα και την ποιότητα του λαδιού που έχει πωληθεί καθώς και τον αριθμό του αντίστοιχου τιμολογίου πώλησης . Για όσες παρτίδες δεν υπερβαίνουν τα 20 λίτρα, η αναφορά του τιμολογίου είναι δυνατόν να αντικατασταθεί από την αναφορά στο δελτίο εξόδου ή σε οποιοδήποτε άλλο ισοδύναμο στοιχείο που εκδίδεται για την παρτίδα .

Ωστόσο, ακόμα και για τις παρτίδες που υπερβαίνουν τα 20 λίτρα, δεν απαιτείται η μνεία του τιμολογίου πώλησης όταν η εν λόγω επιχείρηση τηρεί λογιστικά στοιχεία σε καθημερινή βάση όπου αναφέρονται, για κάθε αγοραστή, το ονοματεπώνυμο και η διεύθυνσή του καθώς και η ποσότητα και η ποιότητα που έχει πωληθεί και ο αριθμός του αντίστοιχου δελτίου εξόδου .

Οι ποιότητες που αναφέρονται στο παρόν άρθρο αναφέρονται ιδίως στις ονομασίες που περιλαμβάνονται στο παράρτημα του κανονισμού αριθ . 136/66/ΕΟΚ ."

4 . Στο άρθρο 11, η παράγραφος 2 αντικαθίσταται από το ακόλουθο κείμενο :

"2 . Η εγγύηση παρέχεται από εγκατάσταση που ανταποκρίνεται στα κριτήρια που καθορίζονται από το κράτος μέλος στο οποίο έχει υποβληθεί η αίτηση ενίσχυσης . Η εγγύηση ισχύει τουλάχιστον επί έξι μήνες ."

5 . Στο άρθρο 11 παράγραφος 3 προστίθεται το ακόλουθο εδάφιο :

"Ο οργανισμός που είναι επιφορτισμένος με τον έλεγχο του δικαιώματος για ενίσχυση ενημερώνει κάθε μήνα τον οργανισμό ο οποίος καταβάλλει τις πληρωμές σχετικά με τα αποτελέσματα της δραστηριότητάς του όσον αφορά την αναγνώριση του δικαιώματος για ενίσχυση κάθε εγκεκριμένης επιχείρησης ."

6 . Στο άρθρο 11 προστίθεται η ακόλουθη παράγραφος 4 :

"4 . Κατά παρέκκλιση της παραγράφου 1, η χορήγηση της προκαταβολής σε επιχείρηση που έχει εγκριθεί πρόσφατα εξαρτάται από τη σύσταση εγγύησης της οποίας το ποσό ισοδυναμεί με το 130 % του ποσού κάθε προκαταβολής που έχει ζητηθεί κατά το πρώτο έτος δραστηριότητας . Η εγγύηση αυτή ισχύει τουλάχιστον επί 12 μήνες και αποδεσμεύεται μόλις το κράτος μέλος αναγνωρίσει το δικαίωμα για ενίσχυση ως προς την ποσότητα που αναφέρεται στην αίτηση .

Για τις επιχειρήσεις που βρίσκονται στην Ισπανία και την Πορτογαλία, οι διατάξεις της παρούσας παραγράφου εφαρμόζονται από την περίοδο εμπορίας 1992/93 ."

7 . Το άρθρο 12 αντικαθίσταται από το ακόλουθο κείμενο :

"Άρθρο 12

1 . Για τους ελέγχους που αναφέρονται στο άρθρο 7 του κανονισμού ( ΕΟΚ ) αριθ . 3089/78, τα κράτη μέλη προβαίνουν στην επαλήθευση της λογιστικής αποθήκης όλων των εγκεκριμένων επιχειρήσεων . Επαληθεύουν επίσης δειγματοληπτικά τα δικαιολογητικά χρηματοοικονομικού περιεχομένου των πράξεων που πραγματοποιήθηκαν από τις επιχειρήσεις αυτές . Στα πλαίσια των ελέγχων αυτών πρέπει να πραγματοποιείται επίσκεψη σε κάθε επιχείρηση μία τουλάχιστον φορά για κάθε περίοδο . Οι επαληθεύσεις αυτές αφορούν επίσης σημαντικό ποσοστό των αιτήσεων ενίσχυσης κάθε επιχείρησης . Σε περίπτωση κατά την οποία οι ελεγκτικοί φορείς είναι επιφορτισμένοι με τις επαληθεύσεις αυτές, το εν λόγω ποσοστό πρέπει να αναφέρεται στα προγράμματα εργασίας τους που αναφέρονται στο άρθρο 3 του κανονισμού ( ΕΟΚ ) αριθ . 27/85 .

Ωστόσο, όσον αφορά τις νέες εγκεκριμένες επιχειρήσεις, η επαλήθευση πραγματοποιείται επί του συνόλου των αιτήσεων που έχουν υποβληθεί κατά το πρώτο έτος της δραστηριότητάς τους . Για τις επιχειρήσεις που βρίσκονται στην Ισπανία και στην Πορτογαλία, το παρόν εδάφιο εφαρμόζεται μόνον από την περίοδο εμπορίας 1992/93 .

Κατά τις επισκέψεις που αναφέρονται στο πρώτο εδάφιο, τα κράτη μέλη επαληθεύουν την αντιστοιχία μεταξύ :

- των συνολικών ποσοτήτων λαδιού χύμα και συσκευασμένου, καθώς και των κενών συσκευασιών που βρίσκονται όντως μέσα στον περίβολο της επιχείρησης και στους χώρους εναποθήκευσής της κατά την έννοια του άρθρου 7 και

- των στοιχείων τα οποία απορρέουν από τη λογιστική αποθήκης .

Σε περίπτωση αμφιβολιών ως προς την ακρίβεια των στοιχείων που εμφαίνονται στην αίτηση ενισχύσεως, τα κράτη μέλη επαληθεύουν επίσης την οικονομική λογιστική των εγκεκριμένων επιχειρήσεων .

Εξάλλου, το κράτος μέλος μπορεί να προβεί σε αιφνιδίους ελέγχους των επιχειρήσεων της ιδίας φύσεως με εκείνους που αναφέρονται ανωτέρω .

Για όσες εγκεκριμένες επιχειρήσεις πραγματοποιούν τη συσκευασία ελαιόλαδου και σπορέλαιου, ο έλεγχος που προβλέπεται στο παρόν άρθρο μπορεί να επεκταθεί στη λογιστική αποθήκης και στην οικονομική λογιστική που έχουν σχέση με τη δραστηριότητα συσκευασίας λαδιών άλλων εκτός από το ελαιόλαδο .

Ως οριζόντιο έλεγχο, και ιδίως σε περίπτωση αμφιβολιών όσον αφορά την ακρίβεια των στοιχείων που αναφέρονται στις αιτήσεις ενίσχυσης, το κράτος μέλος πραγματοποιεί τακτικά συμπληρωματικούς ελέγχους μεταξύ των προμηθευτών πρώτων υλών και υλικού συσκευασίας, καθώς και των οικονομικών παραγόντων στους οποίους παραδίδεται το συσκευασμένο λάδι .

2 . Σε περίπτωση αμφιβολιών όσον αφορά την ακρίβεια των στοιχείων που αναφέρονται στην αίτηση για ενίσχυση, το κράτος μέλος αναστέλλει την πληρωμή της ενίσχυσης για την ποσότητα ελαιόλαδου που αποτελεί το αντικείμενο της επαλήθευσης και υιοθετεί κάθε μέτρο που είναι αναγκαίο για την εξασφάλιση της επιστροφής των ποσών των ενισχύσεων που ενδέχεται να αποδειχθεί ότι έχουν καταβληθεί αχρεωστήτως, καθώς και της πληρωμής ενδεχόμενων προστίμων . Επιπλέον, το κράτος μέλος αποκλείει τον αιτούντα από το δικαίωμα πληρωμής της ενίσχυσης υπό μορφή προκαταβολής, για τις επακόλουθες αιτήσεις για ενίσχυση οι οποίες υποβάλλονται κατά τη διάρκεια χρονικής περιόδου η οποία δεν υπερβαίνει τους 18 μήνες . Όταν αποφασίζεται η λήψη τέτοιου μέτρου αποκλεισμού, το κράτος μέλος πραγματοποιεί, εντός προθεσμίας 180 ημερών μετά από την υποβολή της αίτησης για ενίσχυση, τους ελέγχους που είναι αναγκαίοι για τη χορήγηση της ενίσχυσης .

3 . Οι προκαταβολές και οι ενισχύσεις που έχουν καταβληθεί αχρεωστήτως επιστρέφονται μαζί με προσαύξηση που αντιστοιχεί στους τόκους οι οποίοι υπολογίζονται βάσει της χρονικής περιόδου που περιλαμβάνεται μεταξύ της πληρωμής της ενίσχυσης και της επιστροφής του ποσού της, καθώς επίσης και του διατραπεζικού επιτοκίου που εφαρμόζεται κατά τη διάρκεια του μηνός της καταβολής της ενίσχυσης στον αιτούντα, με την προσαύξηση δύο επιπλέον σημείων .

Το ποσό που εισπράττεται από το κράτος μέλος αφαιρείται από τις δαπάνες του Ευρωπαϊκού Γεωργικού Ταμείου Προσανατολισμού και Εγγυήσεων ( ΕΓΤΠΕ ) από τις υπηρεσίες τους οργανισμούς πληρωμής των κρατών μελών .

4 . Στο πλαίσιο ερευνών που πραγματοποιούνται για την αποκάλυψη ενεργειών που συνιστούν απάτη, κάθε άλλος οικονομικός παράγων ο οποίος αγοράζει ή πωλεί ελαιόλαδο που παρουσιάζεται σε άμεσες συσκευασίες των οποίων το καθαρό περιεχόμενο είναι μικρότερο ή ίσο με πέντε λίτρα, εξαιρουμένων των άμεσων καταναλωτών, υποχρεούται να υποβάλλεται στους ενδεχόμενους ελέγχους .

5 . Στην περίπτωση που προβλέπεται από το άρθρο 3 παράγραφος 2 του κανονισμού ( ΕΟΚ ) αριθ . 3089/78, εάν η έγκριση μιας επιχείρησης συσκευασίας ανακαλείται προσωρινά, μπορεί να ζητηθεί νέα έγκριση καθ' όλη τη διάρκεια της περιόδου αφαιρέσεως από οποιοδήποτε φυσικό ή νομικό πρόσωπο που ασκεί τη δραστηριότητα της συσκευασίας στην ίδια εγκατάσταση της επιχειρήσεως που αποτελεί αντικείμενο της ανάκλησης, εφόσον ο ενδιαφερόμενος αποδεικνύει, προς ικανοποίηση του ενδιαφερόμενου κράτους μέλους, ότι αυτή η αίτηση της νέας έγκρισης δεν αποσκοπεί στην εκτροπή της κύρωσης που προβλέπεται από το εν λόγω άρθρο .

6 . Όταν διαπιστώνεται με απόφαση της αρμόδιας αρχής ότι η αίτηση ενίσχυσης αφορά ποσότητα μεγαλύτερη από εκείνη για την οποία έχει αναγνωρισθεί το δικαίωμα της ενίσχυσης, το κράτος μέλος ανακαλεί αμέσως την έγκριση για περίοδο ενός έως πέντε ετών ανάλογα με τη σοβαρότητα της παράβασης, με την επιφύλαξη άλλων ενδεχόμενων κυρώσεων ."

8 . Παρεμβάλλεται το ακόλουθο άρθρο 12α :

"Άρθρο 12α

1 . Με την επιφύλαξη της παραγράφου 2, απαγορεύεται η μετάγγιση του συσκευασμένου ελαιόλαδου σε άμεσες συσκευασίες καθαρού περιεχομένου μικρότερου ή ίσου με πέντε λίτρα .

2 . Σε εξαιρετικές περιπτώσεις δεόντως αιτιολογημένες, το κράτος μέλος μπορεί να επιτρέψει τη μετάγγιση υπό τον όρο ότι έχει συσταθεί εγγύηση ίση με το 150 % του ποσού της ενίσχυσης στην κατανάλωση και που αφορά την ποσότητα του λαδιού το οποίο αποτελεί το αντικείμενο της μετάγγισης . Η εγγύηση αυτή αποδεσμεύεται όταν ο οικονομικός παράγων είναι σε θέση να προσκομίσει, προς ικανοποίηση του ενδιαφερόμενου κράτους μέλους, την απόδειξη ότι το ελαιόλαδο που ήταν το αντικείμενο της εν λόγω μετάγγισης, έχει διατεθεί στην κατανάλωση χωρίς να επωφεληθεί της ενίσχυσης, ή χωρίς να έχει ληφθεί το πιστοποιητικό που αναφέρεται στο άρθρο 18 παράγραφος 3 .

3 . Σε περίπτωση μετάγγισης που δεν έχει επιτραπεί, ο οικονομικός παράγων υποχρεούται να καταβάλει στο κράτος μέλος στο οποίο πραγματοποιείται η ενέργεια αυτή ένα ποσό το οποίο ισούται με το διπλάσιο του ποσού της ενίσχυσης στην κατανάλωση που εφαρμόζεται για τις εν λόγω ποσότητες .

Αν ένας οικονομικός παράγων δεν είναι σε θέση να προσκομίσει, προς ικανοποίηση του ενδιαφερόμενου κράτους μέλους, την απόδειξη του προορισμού του λαδιού που έχει αγοραστεί σε άμεσες συσκευασίες των οποίων το καθαρό περιεχόμενο είναι μικρότερο ή ίσο με πέντε λίτρα, ο εν λόγω οικονομικός παράγων υποχρεούται να καταβάλει στο ενδιαφερόμενο κράτος μέλος ένα ποσό το οποίο ισούται με το διπλάσιο του ποσού της ενίσχυσης στην κατανάλωση που εφαρμόζεται στις εν λόγω ποσότητες . Στην περίπτωση κατά την οποία ο οικονομικός παράγων που αναφέρεται στα προηγούμενα εδάφια είναι δικαιούχος εγκεκριμένης επιχείρησης συσκευασίας, η έγκριση ανακαλείται για περίοδο ενός έως πέντε ετών .

Το ποσό που εισπράττεται από το κράτος μέλος αφαιρείται από τις δαπάνες του Ευρωπαϊκού Γεωργικού Ταμείου Προσανατολισμού και Εγγυήσεων ( ΕΓΤΠΕ ) από τις υπηρεσίες ή τους οργανισμούς πληρωμής των κρατών μελών ."

9 . Στο άρθρο 13 παράγραφος 1, το δεύτερο εδάφιο αντικαθίσταται από το ακόλουθο κείμενο :

"Σ' αυτή την περίπτωση, οι αναγνωρισμένες επαγγελματικές οργανώσεις επαληθεύουν, στις εγκεκριμένες επιχειρήσεις συσκευασίας που τους υποδεικνύονται από τα κράτη μέλη, ότι τα στοιχεία που απορρέουν από τις αιτήσεις για ενίσχυση είναι σύμφωνα με τα στοιχεία της λογιστικής αποθήκης καθώς και με την τήρηση αυτής της λογιστικής σύμφωνα με τις διατάξεις του άρθρου 3 ."

10 . Στο άρθρο 13 παράγραφος 2, το δεύτερο εδάφιο αντικαθίσταται από το ακόλουθο κείμενο :

"Σε περίπτωση που οι επαγγελματικές οργανώσεις :

- δεν έχουν κατορθώσει να έχουν πρόσβαση στις επιχειρήσεις συσκευασίας ή

- διαπιστώνουν, κατά τη διάρκεια των επαληθεύσεων, ανωμαλίες στην λογιστική αποθήκης,

ενημερώνουν αμέσως το ενδιαφερόμενο κράτος μέλος ."

11 . Στο άρθρο 13, προστίθεται η ακόλουθη παράγραφος 3 :

"3 . Όταν από τον έλεγχο της δραστηριότητας της αναγνωρισμένης επαγγελματικής οργάνωσης προκύπτει ότι αυτή έχει αθετήσει τις υποχρεώσεις της, το κράτος μέλος επιβάλλει διοικητική χρηματική κύρωση η οποία δεν μπορεί να είναι μικρότερη από το 10 % του ποσού της κράτησης που αναφέρεται στο άρθρο 11 παράγραφος 5 του κανονισμού αριθ . 136/66/ΕΟΚ για την εν λόγω περίοδο .

Σε περίπτωση υποτροπής, το κράτος μέλος ανακαλεί την έγκριση της εν λόγω οργάνωσης, για περίοδο ενός μέχρι πέντε ετών, ανάλογα με τη βαρύτητα της διαπιστωθείσας παράβασης . Η ανάκληση της έγκρισης αρχίζει να ισχύει από την περίοδο εμπορίας η οποία έπεται εκείνης κατά την οποία έχει διαπιστωθεί η παράβαση .

Σε περίπτωση που ανακαλείται η έγκριση επαγγελματικής οργάνωσης, τα μέλη της είναι δυνατόν να υποβάλουν τις αιτήσεις τους για ενίσχυση απευθείας στην αρμόδια οργάνωση του κράτους μέλους ή μέσω άλλης εγκεκριμένης επαγγελματικής οργάνωσης η οποία, σ' αυτή την περίπτωση, επιφορτίζεται με τα καθήκοντα της επαγγελματικής οργάνωσης της οποίας η έγκριση έχει ανακληθεί ."

12 . Στο άρθρο 15 παράγραφος 1, οι όροι "που υπάγονται στη διάκριση 15.17 Β του κοινού δασμολογίου" και "που υπάγονται στη διάκριση 15.10 Γ του κοινού δασμολογίου" αντικαθίστανται αντίστοιχα από τους όρους "που υπάγονται στους κωδικούς ΣΟ 1522 00 31 και ΣΟ 1522 00 39" και "που υπάγονται στους κωδικούς ΣΟ 1519 19 00 και ΣΟ 1519 20 00 ".

13 . Στο άρθρο 16 παράγραφος 1 δεύτερο εδάφιο, οι όροι "άρθρο 12 παράγραφος 3" αντικαθίστανται από τους όρους "άρθρο 12α ".

14 . Στο άρθρο 17 παράγραφος 1, οι όροι "που υπάγεται στη διάκριση 15.17 Α του κοινού δασμολογίου" αντικαθίστανται από τους όρους "που υπάγεται στους κωδικούς ΣΟ 1509 ή ΣΟ 1510 ".

15 . Στο άρθρο 17 παράγραφος 2 δεύτερο εδάφιο στοιχείο α ), οι όροι "που υπάγεται στη διάκριση 15.17 Α Ι β ) του κοινού δασμολογίου" αντικαθίστανται από τους όρους "που υπάγεται στον κωδικό ΣΟ 1509 10 10 ".

Στο άρθρο 17 παράγραφος 2 δεύτερο εδάφιο στοιχείο β ), οι όροι "που υπάγονται στη διάκριση 15.17 Α Ι γ ) του κοινού δασμολογίου" αντικαθίστανται από τους όρους "που υπάγονται στον κωδικό ΣΟ 1510 00 10 ".

16 . Στο άρθρο 17 παράγραφος 4 πέμπτο εδάφιο, οι όροι "που υπάγεται στη διάκριση 15.07 Α Ι α ) του κοινού δασμολογίου" αντικαθίστανται από τους όρους "που υπάγεται στον κωδικό ΣΟ 1509 10 90 ".

Στο άρθρο 17 παράγραφος 4 έκτο εδάφιο, οι όροι "που υπάγεται στις διακρίσεις 15.07 Α Ι β ) ή 15.07 Α Ι γ ) του κοινού δασμολογίου" αντικαθίστανται από τους όρους "που υπάγεται στους κωδικούς ΣΟ 1509 10 10 ή 1510 00 10 ".

Στο άρθρο 17 παράγραφος 4 έβδομο εδάφιο, οι όροι "στις διακρίσεις 15.07 Α Ι γ ) ή/και 15.07 Α ΙΙ β ) του κοινού δασμολογίου" αντικαθίστανται από τους όρους "στους κωδικούς ΣΟ 1510 00 10 ή/και 1510 00 90 ".

17 . Στο άρθρο 18 παράγραφος 1 στοιχείο γ ), οι όροι "ψαριών ή λαχανικών" διαγράφονται .

18 . Στο άρθρο 19, προστίθενται τα ακόλουθα εδάφια :

"Κάθε κράτος μέλος γνωστοποιεί στην Επιτροπή :

α ) πριν από το τέλος του δεύτερου μήνα μετά την έναρξη κάθε περιόδου εμπορίας :

- τον αριθμό των εγκεκριμένων επιχειρήσεων,

- τα ονόματα των αναγνωρισμένων επαγγελματικών οργανώσεων και των επιχειρήσεων που πρέπει η καθεμία από αυτές να επαληθεύσει, καθώς και τον αριθμό μητρώου τους,

- για κάθε επιχείρηση, τις ποσότητες λαδιού για τις οποίες η ενίσχυση έχει καταβληθεί κατά τη διάρκεια των δύο προηγούμενων περιόδων εμπορίας,

- για κάθε αναγνωρισμένη επαγγελματική οργάνωση, το σύνολο των ποσοτήτων, κατανεμημένων κατά ποιότητα, που συσκευάσθηκαν από το σύνολο των συνεταιρισμένων επιχειρήσεων που επωφελούνται της ενίσχυσης κατά τη διάρκεια των δύο προηγούμενων περιόδων εμπορίας -

β ) πριν από το τέλος του δεύτερου μήνα μετά το τέλος κάθε εξαμήνου :

- τις εγκεκριμένες επιχειρήσεις που έχουν αρχίσει ή διακόψει τις δραστηριότητές τους κατά τη διάρκεια αυτής της περιόδου,

- για κάθε επιχείρηση, τις ποσότητες και τις ποιότητες λαδιού για τις οποίες αίτηση για ενίσχυση έχει υποβληθεί και έχει αναγνωριστεί κατά τη διάρκεια αυτής της περιόδου, καθώς και τις ποσότητες και τις ποιότητες που έχουν αποτελέσει αντικείμενο πώλησης σε άμεσους καταναλωτές,

- τις επιχειρήσεις εναντίον των οποίων έχουν ληφθεί συντηρητικά μέτρα βάσει του άρθρου 12, ή κυρώσεις κατά τη διάρκεια της εν λόγω περιόδου, καθώς και, για κάθε επιχείρηση, το μέτρο ή την κύρωση που εφαρμόζεται,

- τις επαγγελματικές οργανώσεις στις οποίες έχουν επιβληθεί κυρώσεις και, για κάθε οργάνωση, την κύρωση που έχει επιβληθεί .

Η Επιτροπή ενημερώνει τακτικά τα κράτη μέλη σχετικά με τις ως άνω πληροφορίες που έχει λάβει ."

19 . Ο όρος "ασφάλεια" αντικαθίσταται από τον όρο "εγγύηση" στο άρθρο 9, στο άρθρο 11, στο άρθρο 17 και στο άρθρο 18 .

20 . Το παράρτημα αντικαθίσταται από το παράρτημα του παρόντος κανονισμού . Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 8 Μαρτίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . 172 της 30 . 9 . 1966, σ . 3025/66 . ( 2 ) ΕΕ αριθ . L 353 της 17 . 12. 1990, σ . 23 . ( 3 ) ΕΕ αριθ . L 254 της 25 . 9 . 1985, σ . 5 . ( 4 ) ΕΕ αριθ . L 311 της 10 . 11 . 1990, σ . 24 .

ΠΑΡΑΡΤΗΜΑ

ΠΙΣΤΟΠΟΙΗΤΙΚΟ

Κανονισμός ( ΕΟΚ ) αριθ . 2677/85 EG EF CE EC EK Εκδίδων οργανισμός ( όνομα και διεύθυνση ): Αριθ . . . . . . . πρωτότυπο/αντίγραφο Κάτοχος ( ονοματεπώνυμο, διεύθυνση και κράτος μέλος ): Περιγραφή εμπορευμάτων : Καθαρό βάρος ( αριθμητικώς): Κωδικός ΣΟ :

Καθαρό βάρος ( ολογράφως ):

Βεβαίωση που παρέχεται από τον εκδίδοντα οργανισμό :

Πιστοποιείται ότι το ελαιόλαδο που περιγράφεται παραπάνω έχει υπαχθεί στον όρο να μην μπορεί να τύχει της ενίσχυσης στην κατανάλωση σύμφωνα με το άρθρο 17 παράγραφος 1 του κανονισμού ( ΕΟΚ ) αριθ . 2677/85 ( έχει συσκευαστεί, εξαχθεί, χρησιμοποιηθεί σε κονσέρβες, αναληφθεί ως έχει από το εμπόριο λιανικής πώλησης, χρησιμοποιηθεί από μια βιομηχανία ) ( 1 ).

, την ( υπογραφή ) ( σφραγίδα )

( 1 ) Διαγράφεται η περιττή ένδειξη .